Համոզված եմ, յուրաքանչյուր հայ փոխելով իր ոչ հայեցի անուն-ազգանունը, նորից պիտի հայանա, պիտի զգա մեծ, կարևոր փոփոխություն իր կյանքում, նաև ձեռք բերի հանգստություն, ինչ-որ նոր, լավ ու բարի գործ սկսելու ցանկություն և մեծ հպարտություն: Հպարտություն, քանի որ գիտակցելու է. կրելով նախնիների ոգին ու գենը, անցնելով հազարամյակների, հրի ու սրի միջով, նորից վերադառնում է իր արմատներին՝ հայկականությանը: